Karzai, Abdullah: E ardhmja e vendit të vendoset në kutitë e votimit
Të dy kandidatët për zgjedhjet e 7 nëntorit nuk janë dakort me formimin e koalicionit qeveritar për ndarjen e pushtetit
Personeli i fushatës elektorale të presidentit Karzai tha se një raund i dytë i zgjedhjeve është i pashmangshëm dhe e vetmja mënyrë kushtetuese për të krijuar një qeveri të re. Gjatë një programi dje në kanalin televiziv Foks News, ish ministri i jashtëm Abdullah Abdullah gjithashtu e hodhi poshtë mundësinë e një marrëveshjeje për ndarjen e pushtetit mes të tij dhe zotit Karzai. Por zoti Abdullah shtoi se duhet marrë hapa për të siguruar zgjedhje të drejta muajin tjetër. Ish ministri i jashtëm pranoi se disa nga mbështetësit e tij janë inkurajuar të bojkotojnë raundin e dytë të zgjedhjeve, por tha se ai nuk dëshironte të fliste për këtë çështje dhe të rrezikonte cënimin e energjisë së fushatës elektorale. Besueshmëria e udhëheqjes afgane ka rëndësi kritike për administratën e presidentit Obama, e cila tani po angazhohet në rishqyrtimin e strategjisë amerikane në Afganistan. Komandanti i forcave amerikane në Afganistan, gjenerali Stenli Mekristël, ka inkurajuar rritjen e nivelit të trupave për luftuar militantët dhe për ndihmuar në stabilizimin e vendit. Ky rekomandim gëzon mbështetjen e senatorit republikan nga Arizona. Xhon Kajl, foli gjithashtu dje në kanalin Fox News. Por disa ligjvënës demokratë pohojnë se mënyra afatgjatë për të mposhtur kryengritjen në Afganistan nuk është dërgimi i më shumë trupave të huaja atje, por stërvitja më e shpejtë e forcave afgane të sigurisë. Karl Levin është kryetar i komisionit për forcat e armatosura në senat. Presidenti Barak Obama ka përsëritur shumë herë se Shtetet e Bashkuar nuk duhet ta humbin konfliktin në Afganistan. Ish nënpresidenti amerikan Dik Çeni kohët e fundit e ka akuzuar presidentin Obama për pavendosmëri në përgjigjen ndaj sfidave në Afganistan. Zyrtarët e Shtëpisë së Bardhë thanë se presidenti ka një detyrim të qartë për të shqyrtuar efikasitetin e strategjisë amerikane para se të vendosë trupat amerikane në rrëzik. //bsa//